Diari Oficial de la Generalitat Valenciana


Sumari del DOGV 6446, del 26-01-2011 (2011/405)

Informació pública de la modificació puntural número 31 del Pla General de Borriana i l'estudi d'integració paisatgística relatiu a la nova unitat d'actuació de la paperera proposada en la modificació puntual número 31.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/405


Data del document
:   15-12-2010

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la modificació puntural número 31 del Pla General de Borriana i l'estudi d'integració paisatgística relatiu a la nova unitat d'actuació de la paperera proposada en la modificació puntual número 31. [2011/405]  
El Ple de l'Ajuntament, en sessió realitzada amb caràcter ordinari el dia 2 de desembre de 2010, va adoptar el següent acord amb la part dispositiva següent:  
«Primer. Estimar parcialment les al·legacions formulades per J. Ramón Monferrer Daudí, en qualitat de portaveu del Grup Municipal Socialista, en data 8 de juny de 2010 (RE 13162), i per Mariola Aguilera Sanchís, en nom i representació del Grup Municipal Cibur Ciutadans Independents per Borriana, en data 8 de juny de 2010 (RE 13833), basant-se en les consideracions motivades en l'informe de l'arquitecte municipal transcrit en la part expositiva del present acord.  
Segon. Sotmetre a informació pública la modificació puntual núm. 31 del Pla General de Borriana, presentada per Proyectos de Actuaciones Urbanas, SL, en data 15 de setembre de 2010 (Reg. Entrada 17212) i que té com a objecte:   
- La reordenació de l'Arenal: s'incorpora el Grup Roger de Flor amb modificació de la localització de l'edificabilitat corresponent i se substitueixen els usos residencial i terciari actuals per usos dotacionals públics i terciaris en les seues modalitats d'hoteler, comercial i restauració.  
- La conformació d'una nova unitat d'execució, d'ús global terciari comercial i residencial de vivenda protegida compatible, en la parcel·la de la paperera actualment qualificada de viari i dotació pública d'ús esportiu recreatiu (codi PRD).  
- La requalificació urbanística de la parcel·la de la Llar Fallera: es proposa dur a terme el canvi de qualificació urbanística dels esmentats terrenys previstos actualment com a dotacional públic a sòl susceptible d'edificabilitat privada (zona d'edificació tancada de nivell 2) amb PB+4 (cinc) plantes.  
Tercer. Sotmetre a informació pública l'estudi d'integració paisatgística relatiu a la nova unitat d'actuació de la paperera proposada en la modificació puntual núm. 31, amb la qual es tramita conjuntament.  
Així mateix, es comunica l'inici del procés de participació pública del referit estudi a l'empara del que preveu l'article 15, en relació amb els articles 13, 48 i 52 del Reglament de Paisatge de la Comunitat Valenciana, i la disposició addicional tercera del Decret 97/2010, d'11 de juny, pel qual es regula l'exercici del dret d'accés a la informació ambiental i de participació pública en matèria de medi ambient de la Comunitat Valenciana.  
La informació pública es farà efectiva per mitjà de la publicació d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat. Tindrà un període d'un mes, comptador de la publicació de l'anunci en el Diari Oficial de la Comunitat Valenciana, i durant l'esmentat termini els documents diligenciats i complets estaran dipositats, per a la seua consulta pública, en horari de 09.00 a 14.00 hores, en la Secció II/Negociat d'Ordenació del Territori i Urbanisme de l'Ajuntament de Borriana, i es podran presentar les al·legacions, suggeriments i qualssevol altres documents que s'estimen oportuns.  
Així mateix, s'assenyala que els presents documents podran consultar-se en la pàgina web .  
Del pla de participació pública integrant de l'estudi d'integració paisatgística forma part una enquesta que podrà ser completada a través de la referida pàgina web o presentada en el registre municipal.  
Quart. Ordenar la inserció dels corresponents anuncis en el Diari Oficial de la Comunitat Valenciana, en un diari no oficial d'àmplia difusió i en la pàgina web municipal.»  
Borriana, 15 de desembre de 2010.- L'alcalde: José R. Calpe Saera.